Био је најстарији син Џорџа Томаса Хоџиза из Абија у округу Лимерик у данашњој Ирској. У британску војску се пријавио 1806. године, учествовао је од 1810. до 1814. године у војним операцијама на Пиринејском полуострву и у биткама код Катр Бра и код Ватерлоа. Заповедао је одредом британских добровољаца који су се 1832. борили у корист повратка на престо законите краљице Португалије Марије де Глорије против снага које су подржавале узурпатора Дом Мигела. Хоџизов одред ратовао је под заповедништвом краљичиног оца, Дом Педра, бившег цара Бразила. Истакао се током јуриша на град Порто 29. септембра 1832. године. О свом учешћу у овим догађајима Хоџиз је у Лондону 1833. објавио мемоаре под називом "Повест о експедицији у Португалију 1832. године, по заповести Његовог царског височанства Дом Педра, војводе од Брагансе" (, London, 1833).